Jucătoarea româncă, Patricia Maria Țig, a reușit calificarea în turul al treilea al turneului WTA Mutua Madrid, turneu dotat cu premii în valoare de 4,771,360 de euro, desfășurat pe o suprafață de zgură. Venită din calificări, Patricia a reușit să treacă ieri în primul tur de Daria Kasatkina, scor 3-6 6-3 6-2, iar astăzi a învins-o pe americanca Sloan Stephens, cap de serie numărul 16, cu scorul de 6-2 6-3. Meciul a fost de partea româncei care, mai ales în setul secund, s-a luptat pentru orice minge, reușind să o pubă în încurcătură pe americancă.

În turul următor, Patricia Maria Țig o va întâlni pe câștigătoarea din partida Barbora Strycova, cea care a eliminat-o pe favorita 2, Angelique Kerber, și Madison Keys.

Pentru această performanță, Patricia și-a asigurat un cec în valoare de 59,490 de euro și 120 de puncte WTA.